春光歎
作者：熊禾
朝代：宋

paragraphs: 平生不喜桃李春，懶隨年少爭芳新。
堂前酌我金叵羅，春衫密縫恣其仁。
出郊相逢好朋伴，贈我殽羞薦歌管。
等閑對客難爲勸，强作春妍趁遊衍。
人言洛陽富春光，我來看花如醉狂。
蚩堤欲决值連雨，著鞭跨馬空自忙。
天津一聲來杜宇，東君冉冉歸何處。
春會有歸歸太早，忍見紅荒在塵土。
歸來山中自閉門，落花片片餘空山。
今春只向風雨過，傷春懷抱將誰言。
武陵風景四時好，扁舟徑問桃源叟。
春來春去總不知，賞心一付尋芳友。